Jomantų ąžuolas
55°52′45″š. pl. 22°20′48″r. ilg.﻿ / ﻿55.879097°š. pl. 22.346581°r. ilg.﻿ / 55.879097; 22.346581 Jomantų ąžuolas – botaninis gamtos paveldo objektas, esantis Telšių rajone, Telšių miškų urėdijos Survilų girininkijos Jomantų miško 61 kvartale, šiaurinėje Varnių regioninio parko dalyje. Aukštis siekia 24 m, o skersmuo – 0,9 m. Konkretus Jomantų ąžuolo amžius nenurodomas, tačiau teigiama, kad medis labai senas. Jo vidus išdegintas, daugelis šakų nudžiūvusios. Link ąžuolo veda Jomantų miško pažintinis takas. Gamtos paminklu ąžuolas paskelbtas 1960 m., o vietinės reikšmės paminklams priskirtas 1987 m.